Document ID: /roh_data/filtered/swiss_laws_in_ROHinterleaved.jsonl.gz/1444

This text was translated from EN into Rumantsch Grischun.

Every person is equal before the law. No person may be discriminated against, in particular on grounds of origin, race, gender, age, language, social position, way of life, religious, ideological, or political convictions, or because of a physical, mental or psychological disability. Men and women have equal rights. The law shall ensure their equality, both in law and in practice, most particularly in the family, in education, and in the workplace. Men and women have the right to equal pay for work of equal value. The law shall provide for the elimination of inequalities that affect persons with disabilities.

Tuts umans èn eguals avant la lescha. Nagin na dastga vegnir discriminà, particularmain betg pervia da l’origin, da la razza, da la schlattaina, da la vegliadetgna, da la lingua, da la posiziun sociala, da la moda da viver, da la persvasiun religiusa, filosofica u politica u pervia d’in impediment corporal, spiertal u psichic. Um e dunna han ils medems dretgs. La lescha procura per lur egualitad giuridica ed effectiva, spezialmain en quai che pertutga la famiglia, la scolaziun e la lavur. Um e dunna han il dretg da la medema paja per ina lavur equivalenta. La lescha prevesa mesiras per eliminar ils dischavantatgs da persunas impedidas.